CELEX: 22012D0226
Language: sk
Date: 2012-12-07 00:00:00
Title: Rozhodnutie Spoločného výboru EHP č. 226/2012 zo 7. decembra 2012 , ktorým sa mení a dopĺňa príloha XVI (Obstarávanie) k Dohode o EHP

21.3.2013   
            
            
               SK
            
            
               Úradný vestník Európskej únie
            
            
               L 81/28
            
         ROZHODNUTIE SPOLOČNÉHO VÝBORU EHP
   č. 226/2012
   zo 7. decembra 2012,
   ktorým sa mení a dopĺňa príloha XVI (Obstarávanie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Vykonávacie nariadenie Komisie (EÚ) č. 842/2011 z 19. augusta 2011, ktorým sa ustanovujú štandardné formuláre na uverejňovanie oznámení v oblasti verejného obstarávania a ktorým sa zrušuje nariadenie (ES) č. 1564/2005 (1), sa má začleniť do Dohody o EHP.
            
         
               (2)
            
            
               Vykonávacím nariadením (EÚ) č. 842/2011 sa zrušuje nariadenie Komisie (ES) č. 1564/2005 (2) začlenené do Dohody o EHP, a preto je potrebné odkaz naň v rámci Dohody o EHP vypustiť.
            
         
               (3)
            
            
               Príloha XVI k Dohode o EHP by sa preto mala zodpovedajúcim spôsobom zmeniť a doplniť,
            
         PRIJAL TOTO ROZHODNUTIE:
   Článok 1
   Príloha XVI k Dohode o EHP sa mení a dopĺňa takto:
   
               1.
            
            
               Text bodu 6c [nariadenie Komisie (ES) č. 1564/2005] sa vypúšťa.
            
         
               2.
            
            
               Za bod 6c [nariadenie Komisie (ES) č. 1564/2005] sa vkladá tento bod:
               
                           „6d.
                        
                        
                           
                              32011 R 0842: vykonávacie nariadenie Komisie (EÚ) č. 842/2011 z 19. augusta 2011, ktorým sa ustanovujú štandardné formuláre na uverejňovanie oznámení v oblasti verejného obstarávania a ktorým sa zrušuje nariadenie (ES) č. 1564/2005 (Ú. v. EÚ L 222, 27.8.2011, s. 1).“
                        
                     
         Článok 2
   Znenie vykonávacieho nariadenia (EÚ) č. 842/2011 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 8. decembra 2012 pod podmienkou, že Spoločnému výboru EHP boli doručené všetky oznámenia podľa článku 103 ods. 1 Dohody o EHP (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 7. decembra 2012
      
         
            Za Spoločný výbor EHP
         
         
            predseda
         
         Atle LEIKVOLL
      
   
   
      (1)  Ú. v. EÚ L 222, 27.8.2011, s. 1.
   
      (2)  Ú. v. EÚ L 257, 1.10.2005, s. 1.
   
      (3)  Ústavné požiadavky neboli oznámené.